[{"text_idx": "#000001", "text": "Mae\u2019n benwythnos rownd gynderfynol Cwpan Nathaniel MG a bydd y deiliad Cei Connah yn anelu i gyrraedd y rownd gynderfynol er mwyn dal eu gafael ar y cwpan sydd wedi bod yn nwylo\u2019r Nomadiaid ers tymor 2019/20."}, {"text_idx": "#000004", "text": "Gorffennodd hi\u2019n ddi-sgo\u0302r rhwng Cei Connah a Met Caerdydd yn y rownd derfynol llynedd, ond roedd angen 24 o giciau o\u2019r smotyn i wahanu\u2019r ddau di\u0302m gyda\u2019r Nomadiaid yn fuddugol o 10-9 yn y pen draw ac yn dal eu gafael ar y tlws."}, {"text_idx": "#000005", "text": "Tymor 2014/15 oedd y tro diwethaf i Gei Connah fethu a chyrraedd rownd gynderfynol y gystadleuaeth hon, ac ar o\u0302l ennill y tlws ddwywaith yn olynol bydd Neil Gibson yn awyddus i\u2019w gwneud hi\u2019n hatric er mwyn sicrhau ei dlws cyntaf fel rheolwr y Nomadiaid."}, {"text_idx": "#000006", "text": "Ffynnon Taf yw\u2019r unig glwb o\u2019r ail haen sy\u2019n dal yn y gystadleuaeth, ac mi fyddan nhw\u2019n gobeithio efelychu campau Dinbych, Y Barri, Cambrian a Clydach a STM Sports, sef y pedwar clwb o\u2019r ail haen sydd wedi llwyddo i gyrraedd y rownd gynderfynol ers 2016."}, {"text_idx": "#000009", "text": "Roedd Cei Connah wedi ennill 11 ge\u0302m yn olynol cyn eu ge\u0302m gyfartal 3-3 yn erbyn Caernarfon nos Wener ddiwethaf, sef y tro cyntaf i\u2019r Nomadiaid fethu ag ennill gartref ers mis Chwefror."}, {"text_idx": "#000013", "text": "Bydd Y Bala\u2019n anelu i sicrhau eu lle yn y rownd derfynol am y tro cyntaf ers tymor 2014/15, tra bod Met Caerdydd yn hen gyfarwydd a\u0302 chwarae\u2019n y ffeinal ar o\u0302l cyrraedd tair o\u2019r bedair rownd derfynol ddiwethaf."}, {"text_idx": "#000014", "text": "Dyw\u2019r Bala erioed wedi codi\u2019r cwpan ar o\u0302l colli yn eu hunig ymddangosiad yn y rownd derfynol yn erbyn YSN yn 2014/15, ond mae enw\u2019r myfyrwyr ar y tlws ar o\u0302l curo Cambrian a Clydach yn nhymor 2018/19."}]